CELEX: 42014X0325(02)
Language: sl
Date: 2014-03-25 00:00:00
Title: Pravilnik št. 82 Ekonomske komisije Združenih narodov za Evropo (UN/ECE) – Enotne določbe za homologacijo žarometov mopedov, ki so opremljeni s halogenskimi žarnicami z žarilno nitko (žarnicami HS 2 )

25.3.2014   
            
            
               SL
            
            
               Uradni list Evropske unije
            
            
               L 89/92
            
         Samo izvirna besedila UN/ECE so pravno veljavna v skladu z mednarodnim javnim pravom. Status in začetek veljavnosti tega pravilnika je treba preveriti v najnovejši različici dokumenta UN/ECE TRANS/WP.29/343, ki je na voljo na:
   http://www.unece.org/trans/main/wp29/wp29wgs/wp29gen/wp29fdocstts.html
   Pravilnik št. 82 Ekonomske komisije Združenih narodov za Evropo (UN/ECE) – Enotne določbe za homologacijo žarometov mopedov, ki so opremljeni s halogenskimi žarnicami z žarilno nitko (žarnicami HS2)
   Vključuje vsa veljavna besedila do:
   Sprememb 01 – začetek veljavnosti: 12. september 2001
   VSEBINA
   PRAVILNIK
   
               1.
            
            Področje uporabe
         
               2.
            
            Opredelitev „tipa“
         
               3.
            
            Vloga za homologacijo
         
               4.
            
            Oznake
         
               5.
            
            Homologacija
         
               6.
            
            Splošne specifikacije
         
               7.
            
            Posebne specifikacije
         
               8.
            
            Skladnost proizvodnje
         
               9.
            
            Kazni za neskladnost proizvodnje
         
               10.
            
            Sprememba in razširitev homologacije za tip žarometa
         
               11.
            
            Dokončno prenehanje proizvodnje
         
               12.
            
            Imena in naslovi tehničnih služb, ki izvajajo homologacijske preskuse, ter upravnih organov
         
               13.
            
            Prehodne določbe
         PRILOGE
   
               Priloga 1 –
            
            Sporočilo o podeljeni, razširjeni, zavrnjeni ali preklicani homologaciji ali dokončnem prenehanju proizvodnje tipa žarometa v skladu s Pravilnikom št. 82.
         
               Priloga 2 –
            
            Primer homologacijske oznake
         
               Priloga 3 –
            
            Fotometrični preskusi
         
               Priloga 4 –
            
            Barva oddane svetlobe
         1.   PODROČJE UPORABE
   Ta pravilnik se uporablja za homologacijo žarometov s halogenskimi žarnicami (žarnicami HS2), s katerimi se opremljajo mopedi in vozila, ki so obravnavana kot taka.
   2.   OPREDELITEV „TIPA“
   Žarometi različnih „tipov“ pomenijo žaromete, ki se razlikujejo po tako pomembnih značilnostih, kot so:
   
               2.1
            
            
               trgovsko ime ali blagovna znamka;
            
         
               2.2
            
            
               značilnosti optičnega sistema;
            
         
               2.3
            
            
               vključitev ali odstranitev sestavnih delov, ki lahko spremenijo optične učinke z odbojem, lomom ali absorpcijo. Spremenjena barva svetlobnih pramenov, ki jih oddaja žaromet, katerega druge značilnosti niso spremenjene, ne pomeni spremembe tipa. Skladno s tem se takšnim žarometom dodeli ista homologacijska številka.
            
         3.   VLOGA ZA HOMOLOGACIJO
   
               3.1
            
            
               Vlogo za homologacijo vloži imetnik trgovskega imena ali blagovne znamke ali njegov ustrezno pooblaščeni predstavnik.
            
         
               3.2
            
            
               Vsaki vlogi za homologacijo se priložijo:
               
                           3.2.1
                        
                        
                           risbe v treh izvodih, ki so dovolj podrobne za identifikacijo zadevnega tipa (glej odstavka 4.2 in 5.3) ter prikazujejo žaromet v prečnem (navpičnem) prerezu in od spredaj, s prikazom podrobnosti žlebičev leče, če obstajajo;
                        
                     
                           3.2.2
                        
                        
                           kratek tehnični opis;
                        
                     
                           3.2.3
                        
                        
                           vzorci:
                           
                                       3.2.3.1
                                    
                                    
                                       dva vzorca z brezbarvnimi lečami;
                                    
                                 
                                       3.2.3.2
                                    
                                    
                                       za preskušanje obarvanega filtra ali obarvanega zaslona (ali obarvane leče): dva vzorca.
                                    
                                 
                     
         
               3.3
            
            
               Pristojni organ pred podelitvijo homologacije preveri, ali obstajajo zadovoljivi ukrepi za zagotovitev učinkovitega nadzora skladnosti proizvodnje.
            
         4.   OZNAKE (1)
   
   
               4.1
            
            
               Žarometi, predloženi v homologacijo, morajo biti opremljeni s trgovskim imenom ali blagovno znamko vlagatelja; ta oznaka mora biti jasno berljiva in neizbrisna.
            
         
               4.2
            
            
               Vsi žarometi morajo imeti na leči in ohišju (1) prostor zadostne velikosti za homologacijsko oznako, ki mora biti prikazan na risbah iz odstavka 3.3.1.
            
         5.   HOMOLOGACIJA
   
               5.1
            
            
               Homologacija se podeli, če vsi vzorci tipa žarometa, ki se predložijo v skladu z odstavkom 3.3.3, izpolnjujejo zahteve tega pravilnika.
            
         
               5.2
            
            
               Vsakemu homologiranemu tipu se dodeli homologacijska številka. Prvi dve števki (zdaj 00 za pravilnik v prvotni obliki) navajata spremembe, vključno z najnovejšimi večjimi tehničnimi spremembami pravilnika v času izdaje homologacije. Ista pogodbenica ne sme dodeliti tako dodeljene številke drugemu tipu žarometa, ki je zajet v tem pravilniku (2).
            
         
               5.3
            
            
               O podelitvi, razširitvi ali zavrnitvi homologacije tipa žarometa v skladu s tem pravilnikom je treba obvestiti pogodbenice Sporazuma iz leta 1958, ki uporabljajo ta pravilnik, in sicer z obrazcem, ki je skladen z vzorcem iz Priloge 1 k temu pravilniku.
            
         
               5.4
            
            
               Vsi žarometi, ki so skladni s tipom, homologiranim v skladu s tem pravilnikom, imajo v prostoru iz odstavka 4.2 poleg oznake iz odstavka 4.1 še mednarodno homologacijsko oznako (3), ki jo sestavljata:
               
                           5.4.1
                        
                        
                           krog, ki obkroža črko „E“ in številčno oznako države, ki je podelila homologacijo (4);
                        
                     
                           5.4.2
                        
                        
                           homologacijska številka.
                        
                     
         
               5.5
            
            
               Oznake iz odstavka 5.4 morajo biti jasno berljive in neizbrisne.
            
         
               5.6
            
            
               Primeri zgoraj omenjenih homologacijskih oznak so v Prilogi 2 k temu pravilniku.
            
         6.   SPLOŠNE SPECIFIKACIJE
   
               6.1
            
            
               Vsi vzorci morajo biti skladni s specifikacijami iz odstavka 7.
            
         
               6.2
            
            
               Žarometi so zasnovani in izdelani tako, da ob običajni uporabi kljub možni izpostavljenosti tresljajem zadovoljivo delujejo in ohranijo značilnosti iz tega pravilnika.
            
         
               6.3
            
            
               Sestavni deli, s katerimi je halogenska žarnica pritrjena na reflektor, morajo biti izdelani tako, da je tudi v temi mogoče halogensko žarnico namestiti samo v pravilni položaj.
            
         7.   POSEBNE SPECIFIKACIJE
   
               7.1
            
            
               Pravilni položaj leče glede na optični sistem mora biti nedvoumno označen in blokiran proti vrtenju.
            
         
               7.2
            
            
               Za merjenje osvetljenosti, ki jo zagotavljajo žarometi, se uporabita merilni zaslon, opisan v Prilogi 3 k temu pravilniku, in standardna halogenska žarnica z žarilno nitko ter gladkim in brezbarvnim balonom v skladu s kategorijo HS2 iz Pravilnika št. 37.
               Standardna halogenska žarnica z žarilno nitko se prilagodi ustreznemu referenčnemu svetlobnemu toku v skladu z vrednostmi, predpisanimi za te žarnice v Pravilniku št. 37 za nazivno napetost šest voltov.
               Kratki svetlobni pramen mora imeti dovolj ostro zastiranje, da je mogoče z njegovo pomočjo doseči zadovoljivo nastavitev.
            
         
               7.3
            
            
               Zastiranje mora biti čim bolj ravno in vodoravno na vodoravni dolžini najmanj ± 2,250 mm, merjeno na razdalji 25 m.
               Če so žarometi nastavljeni (5) v skladu s Prilogo 3, morajo izpolnjevati zahteve iz te priloge.
            
         
               7.4
            
            
               V vzorcu pramena ne sme biti stranskih odstopanj, ki bi zmanjšala dobro vidljivost.
            
         
               7.5
            
            
               Vrednosti osvetljenosti zaslona se izmerijo s fotoreceptorjem, katerega učinkovita površina je v kvadratu s stranico 65 mm.
            
         8.   SKLADNOST PROIZVODNJE
   
               8.1
            
            
               Vsi žarometi s homologacijsko oznako, predpisano s tem pravilnikom, morajo biti skladni s homologiranim tipom in morajo izpolnjevati zahteve iz tega pravilnika.
            
         
               8.2
            
            
               Kljub temu pa v primeru naprave, naključno izbrane iz serijske proizvodnje, zahteve glede največje in najmanjše svetilnosti oddane svetlobe (merjene s standardno halogensko žarnico iz odstavka 7.2) znašajo najmanj 80 % najmanjših vrednosti in ne več kot 120 % največjih vrednosti, določenih v Prilogi 3.
            
         9.   KAZNI ZA NESKLADNOST PROIZVODNJE
   
               9.1
            
            
               Homologacija, podeljena za tip žarometa v skladu s tem pravilnikom, se lahko prekliče, če zahteve niso izpolnjene.
            
         
               9.2
            
            
               Če pogodbenica Sporazuma, ki uporablja ta pravilnik, prekliče homologacijo, ki jo je podelila, o tem takoj obvesti druge pogodbenice, ki uporabljajo ta pravilnik, na obrazcu, ki je skladen z vzorcem iz Priloge 1 k temu pravilniku.
            
         10.   SPREMEMBA IN RAZŠIRITEV HOMOLOGACIJE ZA TIP ŽAROMETA
   
               10.1
            
            
               Vsaka sprememba tipa žarometa se sporoči upravnemu organu, ki je homologiral tip žarometa. Organ lahko potem:
               
                           10.1.1
                        
                        
                           meni, da spremembe verjetno ne bodo imele občutnih škodljivih učinkov in da žaromet v vsakem primeru še vedno izpolnjuje zahteve, ali
                        
                     
                           10.1.2
                        
                        
                           od tehnične službe, ki izvaja preskuse, zahteva dodatno poročilo o preskusu.
                        
                     
         
               10.2
            
            
               Potrditev ali zavrnitev homologacije, v kateri so navedene spremembe, se po postopku, določenem v odstavku 5.3, sporoči pogodbenicam Sporazuma, ki uporabljajo ta pravilnik.
            
         
               10.3
            
            
               Pristojni organ, ki izda razširitev homologacije, dodeli zaporedno številko za vsako tako razširitev in o tem obvesti druge pogodbenice Sporazuma iz leta 1958, ki uporabljajo ta pravilnik, na obrazcu, ki je skladen z vzorcem iz Priloge 1 k temu pravilniku.
            
         11.   DOKONČNO PRENEHANJE PROIZVODNJE
   Če imetnik homologacije dokončno neha proizvajati tip žarometa, homologiran v skladu s tem pravilnikom, o tem obvesti organ, ki je podelil homologacijo. Po prejemu ustreznega sporočila navedeni organ o tem obvesti druge pogodbenice Sporazuma iz leta 1958, ki uporabljajo ta pravilnik, na obrazcu, ki je skladen z vzorcem iz Priloge 1 k temu pravilniku.
   12.   IMENA IN NASLOVI TEHNIČNIH SLUŽB, KI IZVAJAJO HOMOLOGACIJSKE PRESKUSE, TER UPRAVNIH ORGANOV
   Podpisnice Sporazuma iz leta 1958, ki uporabljajo ta pravilnik, sekretariatu Združenih narodov sporočijo imena in naslove tehničnih služb, ki izvajajo homologacijske preskuse, ter upravnih organov, ki podeljujejo homologacije in katerim se pošljejo obrazci, ki potrjujejo podelitev, razširitev, zavrnitev ali preklic homologacije v drugih državah.
   13.   PREHODNE DOLOČBE
   
               13.1
            
            
               Šest mesecev po uradnem začetku veljavnosti Pravilnika št. 113 pogodbenice, ki uporabljajo ta pravilnik, ne podeljujejo več homologacij ECE v skladu s tem pravilnikom.
            
         
               13.2
            
            
               Pogodbenice, ki uporabljajo ta pravilnik, ne smejo zavrniti razširitve homologacije v skladu s spremembami 01 ali prvotno različico tega pravilnika.
            
         
               13.3
            
            
               Homologacije, podeljene v skladu s tem pravilnikom pred začetkom veljavnosti Pravilnika št. 113, in vse razširitve homologacij, vključno s tistimi v skladu s prvotno različico tega pravilnika, ki se podelijo pozneje, so še naprej veljavne za nedoločen čas.
            
         
               13.4
            
            
               Pogodbenice, ki uporabljajo ta pravilnik, še naprej izdajajo homologacije za žaromete na podlagi sprememb 01 ali prvotne različice tega pravilnika, če so žarometi namenjeni za uporabo kot nadomestni del za vgradnjo v vozila v uporabi.
            
         
               13.5
            
            
               Od uradnega začetka veljavnosti Pravilnika št. 113 nobena pogodbenica, ki uporablja ta pravilnik, ne sme prepovedati vgradnje žarometa, homologiranega v skladu s Pravilnikom št. 113, v nov tip vozila.
            
         
               13.6
            
            
               Pogodbenice, ki uporabljajo ta pravilnik, še naprej dovoljujejo vgradnjo žarometa, homologiranega v skladu s tem pravilnikom, v tip vozila ali vozilo.
            
         
               13.7
            
            
               Pogodbenice, ki uporabljajo ta pravilnik, še naprej dovoljujejo vgradnjo ali uporabo na vozilu v uporabi za žaromet, homologiran v skladu s prvotno različico tega pravilnika, pod pogojem, da je žaromet namenjen za vgradnjo kot nadomestni del.
            
         
      (1)  Če leče ni mogoče odstraniti z ohišja, zadostuje takšen prostor na leči.
   
      (2)  Spremenjena barva svetlobnih pramenov, ki jih oddaja žaromet, katerega druge značilnosti niso spremenjene, ne pomeni spremembe tipa. Skladno s tem se takšnim žarometom dodeli ista homologacijska številka (glej odstavek 2.3).
   
      (3)  Če imajo različni tipi žarometov enako lečo ali enak reflektor, sta lahko leča in reflektor označena z različnimi homologacijskimi oznakami teh tipov žarometov, pod pogojem, da je mogoče homologacijsko številko, dodeljeno določenemu predloženemu tipu, nedvoumno opredeliti.
   
      (4)  Številčne oznake pogodbenic Sporazuma iz leta 1958 so navedene v Prilogi 3 h Konsolidirani resoluciji o konstrukciji vozil (R.E.3), dokument TRANS/WP.29/78/Rev.2/Sprem.1.
   
      (5)  Navpični kot žarometa mora biti nastavljiv.
   
      PRILOGA 1
      
         SPOROČILO
      
      (največji format: A4 (210 × 297 mm))
      
         
   
   
      PRILOGA 2
      
         PRIMER HOMOLOGACIJSKE OZNAKE
      
      
         
      a ≥ 12 mm
      Žaromet z zgornjo homologacijsko oznako je homologiran na Nizozemskem (E4) v skladu s Pravilnikom št. 82 pod homologacijsko številko 00243. Prvi dve števki homologacijske številke pomenita, da je bila homologacija podeljena v skladu z zahtevami iz tega pravilnika v njegovi prvotni obliki.
   
   
      PRILOGA 3
      
         FOTOMETRIČNI PRESKUSI
      
      1.   Pri merjenju mora biti merilni zaslon postavljen 25 m pred žarometom in pravokotno na črto, ki povezuje žarilno nitko žarnice in točko HV; črta H-H mora biti vodoravna.
      2.   Prečno mora biti žaromet nastavljen tako, da je sredina svetlobnega pramena na navpični črti V-V.
      3.   Navpično mora biti žaromet nastavljen tako, da je „zastiranje“ 250 mm pod črto H-H. Položaj mora biti čim bolj vodoraven.
      4.   Žaromet, nastavljen v skladu z odstavkoma 2 in 3, mora izpolnjevati naslednje pogoje:
      
                  Merilna točka
               
               
                  Osvetljenost E/luks
               
            
                  katera koli točka na črti H-H in nad njo
               
               
                  ≤ 0,7
               
            
                  katera koli točka na črti 35L-35R razen 35V
               
               
                  ≥ 1
               
            
                  točka 35V
               
               
                  ≥ 2
               
            
                  katera koli točka na črti 25L-25R
               
               
                  ≥ 2
               
            
                  katera koli točka na črti 15L-15R
               
               
                  ≥ 0,5
               
            5.   Merilni zaslon
      
         
      (mere so v mm za razdaljo 25 m)
   
   
      PRILOGA 4
      
         BARVA ODDANE SVETLOBE
      
      
                  1.
               
               
                  Žarometi lahko oddajajo belo ali selektivno rumeno svetlobo.
               
            
                  2.
               
               
                  Trikromatske koordinate selektivno rumene barve so:
                  
                              meja proti rdeči
                           
                           
                              y ≥ 0,138 + 0,580 x
                           
                        
                              meja proti zeleni
                           
                           
                              y ≤ 1,29 x – 0,100
                           
                        
                              meja proti beli
                           
                           
                              y ≥ – x + 0,966
                           
                        
                              meja proti spektralni vrednosti
                           
                           
                              y ≥ – x + 0,992
                           
                        
            
                  3.
               
               
                  Trikromatske koordinate za belo svetlobo so:
                  
                              meja proti modri
                           
                           
                              x ≥ 0,310
                           
                        
                              meja proti rumeni
                           
                           
                              x ≤ 0,500
                           
                        
                              meja proti zeleni
                           
                           
                              y ≤ 0,150 + 0,640 x
                           
                        
                              meja proti zeleni
                           
                           
                              y ≤ 0,440
                           
                        
                              meja proti vijolični
                           
                           
                              y ≥ 0,050 + 0,750 x
                           
                        
                              meja proti rdeči
                           
                           
                              y ≥ 0,382
                           
                        
            
         Opomba:
      Člen 3 Sporazuma, h kateremu je priložen ta pravilnik, ne preprečuje pogodbenicam, da bi prepovedale žaromete, ki oddajajo belo ali selektivno rumeno svetlobo, na vozilih, ki jih homologirajo.